Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 51/12/7707	Prešov, 26.2.2014
EEČ : 2-58-179-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov.

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.1.2013, spisová značka 3 Pv 51/12/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	
Skutok bol spáchaný na tom skutkovom základe, že dňa 09.07.2011 v čase asi o 04.30 hod. po vzájomnej dohode s ml. XXXXX, nXXXXX v Prešove na ulici XXXXX využili nepozornosť XXXXX, ktorý ich na požiadanie ponúkol cigaretami a XXXXX mu pri tom z ruky vytrhol krabičku cigariet zn. Marlboro light s cca 10 cigaretami a následne mu XXXXX zo zadného vrecka nohavíc odcudzil mobilný telefón značky Iphone, čiernej farby, IMEI XXXXX a následne ho ešte udrel päsťou do tváre, následne z miesta činu ušli, pričom XXXXX spôsobili krádežou škodu vo výške 171,60,- Eur.

Uznesením prokurátora Okresnej prokuratúry XXXXX zo dňa 4.1.2013, spisová značka 3 Pv 51/12/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením Okresnej prokuratúry v Prešove zo 4. januára 2013 sp. zn. 3 Pv 51/12 – 20, ktoré nadobudlo právoplatnosť dňa 18.01.2013, bolo trestné stíhanie  voči obvinenému pre prečin krádeže §212 ods. 2 písm. c) Tr. Zákona podmienečne zastavené a bola im určená skúšobná doba v trvaní 12 mesiacov. Skúšobná doba uplynula dňa 18.01.2014. 
	
Skutok bol spáchaný na tom skutkovom základe, že dňa 09.07.2011 v čase asi o 04.30 hod. po vzájomnej dohode s ml. XXXXX, nar. XXXXX v Prešove na ulici XXXXX využili nepozornosť XXXXX, ktorý ich na požiadanie ponúkol cigaretami a XXXXX mu pri tom z ruky vytrhol krabičku cigariet zn. Marlboro light s cca 10 cigaretami a následne mu XXXXX zo zadného vrecka nohavíc odcudzil mobilný telefón značky Iphone, čiernej farby, IMEI XXXXX a následne ho ešte udrel päsťou do tváre, následne z miesta činu ušli, pričom XXXXX spôsobili krádežou škodu vo výške 171,60,- Eur.

	Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. 

	Po uplynutí skúšobnej doby boli probačným a mediačným úradníkom Okresného súdu XXXXX vyžiadané správy o povesti obvineného z miesta bydliska, obvodného úradu a príslušného OO PZ a bol aktualizovaný odpis z registra trestov. Z týchto materiálov bolo zistené, že obvinený viedol počas skúšobnej doby podmienečného zastavenia trestného stíhania riadny život a nedopustila sa žiadneho protiprávneho konania.

	Vzhľadom na uvedené skutočnosti mám za to, že sú splnené všetky podmienky citovaného zákonného ustanovenia, a preto som rozhodol tak, ako je to uvedené vo výrokovej časti tohto rozhodnutia. 

	V zmysle § 217 ods. 4 Trestného poriadku Z. č. 301/2005 Z. z. po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e/ Trestného poriadku). 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. František Štefko
prokurátor